laion/Wikipedia-Exotic huggingface dataset:
শামসুল হোসেন সরকার

শামসুল হোসেন সরকার বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন রংপুর-১৭ আসনের সংসদ সদস্য ছিলেন। শামসুল হোসেন সরকার ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-১৭ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  The Election Archives (ইংরেজি ভাষায়)। Shiv Lal। ১৯৮১।
মুহাম্মদ ইউনুস (দ্ব্যর্থতা নিরসন)

মুহাম্মদ ইউনুস বলতে বোঝাতে পারে: মুহাম্মদ ইউনূস – বাংলাদেশী নোবেল পুরস্কার বিজয়ী ব্যাংকার ও অর্থনীতিবিদ। মুহাম্মদ ইউনুস (অধ্যাপক) - ইউনিভার্সিটি অব ক্রিয়েটিভ টেকনোলজি, চট্টগ্রামের প্রথম উপাচার্য। মুহাম্মদ ইউনুস (রাজনীতিবিদ) – বাংলাদেশী রাজনীতিবিদ যিনি তৎকালীন কুমিল্লা-১৪ ও কুমিল্লা-৫ আসনের সাবেক সাংসদ। মুহাম্মদ ইউনুস (পণ্ডিত) – বাংলাদেশী দেওবন্দি ইসলামি পণ্ডিত ছিলেন। মুহাম্মদ ইউনুস জৌনপুরী – ভারতীয় ইসলামী পণ্ডিত। মুহাম্মদ ইউনুস সোমরো – পাকিস্তানি রাজনীতিবিদ। মুহাম্মদ ইউনূসকে প্রদত্ত পুরস্কার ও সম্মাননা – বাংলাদেশী নোবেল পুরস্কার বিজয়ী মুহাম্মদ ইউনূস কর্তৃক প্রাপ্ত পুরস্কার, সম্মাননা এবং ডিগ্রীসমূহের সংক্ষিপ্ত বিবরণ। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ইয়ারো ডেপে

ইয়ারো ডেপে (ইংরেজি: Jaro Deppe; জন্ম: ১০ এপ্রিল ১৯৪৮) হলেন একজন জার্মান পেশাদার ফুটবল খেলোয়াড়। তিনি তার খেলোয়াড়ি জীবনের প্রায় পুরোটা সময় আইন্ট্রাখট ব্রাউনশভাইগের হয়ে একজন আক্রমণভাগের খেলোয়াড় হিসেবে খেলেছেন। জার্মান ফুটবল ক্লাব সুড ব্রাউনশভাইগের যুব পর্যায়ের হয়ে খেলার মাধ্যমে ডেপে ফুটবল জগতে প্রবেশ করেন এবং পরবর্তীতে আইন্ট্রাখট ব্রাউনশভাইগের হয়ে খেলার মাধ্যমে ফুটবল খেলায় বিকশিত হয়েছেন। ১৯৬৭–৬৮ মৌসুমে, আইন্ট্রাখট ব্রাউনশভাইগের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। আইন্ট্রাখট ব্রাউনশভাইগ হয়ে তিনি ৭৯ ম্যাচে ২৮টি গোল করেছেন। এই ক্লাবের হয়ে ৮ মৌসুম অতিবাহিত করার পর তিনি অবসর গ্রহণ করেছেন। ১৯৬৬ সালে, ডেপে পশ্চিম জার্মানি অনূর্ধ্ব-১৮-এর হয়ে বয়সভিত্তিক পর্যায়ে অভিষেক করেছিলেন, যেখানে তিনি মাত্র ১টি ম্যাচে অংশগ্রহণ করেছেন। "Jaro Deppe" (German ভাষায়)। kicker.de। সংগ্রহের তারিখ ১১ মে ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) Bläsig, Horst; Leppert, Alex (২০১০)। Ein Roter Löwe auf der Brust - Die Geschichte von Eintracht Braunschweig (German ভাষায়)। Die Werkstatt। পৃষ্ঠা 368। উদ্ধৃতি শৈলী রক্ষণাবেক্ষণ: অচেনা ভাষা (link) ফুসবালডাটেন.ডিইতে ইয়ারো ডেপে (জার্মান)
টুরা নদী

টুরা (রুশ: Тура́), যা ডোলগায় (রুশ: Долгая, দীর্ঘ নদী) নামেও পরিচিত, হলো ঐতিহাসিকভাবে গুরুত্বপূর্ণ সাইবেরীয় অঞ্চলের একটি নদী, যা বৃহত্তর ওব নদী অববাহিকার অংশ হিসেবে কেন্দ্রীয় ইউরাল পর্বতমালা থেকে উৎপন্ন হয়ে পূর্বে প্রবাহিত হয় এবং শেষ পর্যন্ত টবল নদীতে পতিত হয়। টুরা নদীর তীরে অবস্থিত অন্যতম প্রধান শহর হলো টিউমেন। খ্রিষ্টীয় ১৬০০ থেকে ১৭৫০ সালের দিকে টুরা নদী সাইবেরিয়ায় প্রবেশের অন্যতম প্রধান বাণিজ্য পথ ছিল। এই পথের বাণিজ্য ও মানব পরিবহন ভেরখোতুরিয়ে শহরের কাস্টম হাউসের মাধ্যমে নিয়ন্ত্রিত হতো। টুরা নদীর উচ্চ অববাহিকায় উল্লেখযোগ্য সংখ্যায় খনিকেন্দ্রিক শহর গড়ে উঠে। টুরা নদী রাশিয়ার সভেদলভস্ক ওব্লাস্ট এবং টিউমেন ওব্লাস্টের মধ্যে প্রবাহিত হয়। এর দৈর্ঘ্য ১,০৩০ কিলোমিটার বা ৬৪০ মাইল এবং অববাহিকার আয়তন ৮০,৪০০ বর্গকিলোমিটার বা ৩১,০০০ বর্গ মাইল। টুরা নদীর মুখে ৭৫৩ কিলোমিটার বা ৪৬৮ মাইল অংশ কেবল জাহাজ চলাচলের উপযোগী। শীত মৌসুমে প্রতি বছর অক্টোবর থেকে নভেম্বর মাসের মধ্যে টুরা নদীর পানি বরফে জমে যায় এবং এপ্রিল থেকে মে মাসের প্রথমার্ধ পর্যন্ত এই নদীতে বরফ উপস্থিতি থাকে। টুরা নদীর অববাহিকার পশ্চিমে ইউরাল পর্বতমালা ও পার্ম শহর, উত্তরে তাভদা নদী অববাহিকা, পূর্বে টবল অববাহিকা ও টবলস্ক শহর এবং দক্ষিণে ইসেট নদী অববাহিকা ও ইকাতেরিনবার্গ শহর অবস্থিত। টুরা ভেরখনায়ায় টুরা ও নিজনায়ায় টুরা শহরের মধ্য দিয়ে উত্তর দিকে প্রবাহিত হয়। এরপর খনি কেন্দ্রিক শহর কাচকানারের নিকট পূর্বমুখী প্রবাহ লাভ করে এবং পূর্ব দিকে ভেরখোতুরিয়ে শহরের মধ্য দিয়ে প্রবাহিত হয়। এরপর পূর্ব-দক্ষিণ পূর্ব দিকে বাঁক নেওয়ার পর পশ্চিম দিক থেকে টাগিল নদী এসে পতিত হয় এবং মিলিতভাবে টুরিনস্ক শহর অতিক্রম করে। পূর্ব দিকে প্রবাহিত নিৎসা নদীর প্রবাহ এসে টুরায় মিলিত হওয়ার পর একত্রে টিউমেন শহর অতিক্রম করে এবং সোজা পূর্বদিকে বাঁক নেয়। এরপর পূর্বদিকে প্রবাহমান পিশমা নদী এসে দক্ষিণ দিক থেকে মিলিত হয় এবং শেষ পর্যন্ত টুরা নদী টবলস্কের দক্ষিণ-পশ্চিমে টবল নদীর সাথে মিলিত হয়। টুরা ও টবলের মিলিত ধারা ইরতিশ ও ওব নদী হয়ে উত্তরে আর্কটিক মহাসাগরের কারা সাগরে পতিত হয়। টুরা অববাহিকা অনেকটা পাখার আকৃতির, যার উত্তরে টুরা এবং দক্ষিণে পিশমা নদী প্রবাহমান। Река Тура (Долгая), রাষ্ট্রীয় পানি রেজিস্টার, রাশিয়া (রুশ ভাষায়)
কুমহালি ভাষা

কুমহালি, কুমালি বা কুম্বলে হচ্ছে একটি ইন্দো-আর্য ভাষা। নেপালের কুমাল জনগোষ্ঠীর কিছু লোক এই ভাষায় কথা বলে। ১,২১,০০০ জন নৃতাত্ত্বিক ব্যক্তির মধ্যে ১২,০০০ জন লোক এই ভাষায় কথা বলে। নেপাল সরকার। জাতীয় পরিকল্পনা কমিশন সচিবালয়। কেন্দ্রীয় পরিসংখ্যান ব্যুরো (২০১২)। National Population and Housing Census 2011 (National Report) (পিডিএফ)। কাঠমান্ডু। পৃষ্ঠা ১৪৪, ১৬৪। ২০১৩-০৪-১৮ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Kumhali"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
উন্মাদ (রম্য পত্রিকা)

উন্মাদ বাংলাদেশে প্রকাশিত একটি মাসিক রম্য পত্রিকা। উন্মাদ পত্রিকার সম্পাদককে উন্মাদক নামে অভিহিত করা হয়। বাংলাদেশে প্রকাশিত অদ্যাবধি টিকে থাকা রম্য পত্রিকাগুলোর মধ্যে এটিই সর্বপ্রাচীন। উন্মাদের প্রথম সংখ্যাটি প্রকাশিত হয় ১৯৭৮ সালের মে মাসে। ২ টাকা দামের ৬৪ পৃষ্ঠার ছিল কার্টুন পত্রিকাটির প্রথম সংখ্যা। দ্বিতীয় সংখ্যাটি বের হয় ঠিক তিন মাস পর। যাদের প্রচেষ্টায় উন্মাদের জন্ম, তাঁরা হলেন ইশতিয়াক হোসেন, কাজী খালিদ আশরাফ এবং সাইফুল হক। এর বর্তমান উন্মাদক জনপ্রিয় কার্টুনিস্ট আহসান হাবীব। উন্মাদ বর্তমানে কার্টুন পত্রিকার পাশাপাশি বিভিন্ন কার্টুন ভিত্তিক উপজাতও তৈরি করছে। বুটিক হাউজ় RGB'র সহায়তায় উন্মাদ কার্টুন টি-শার্ট ও বইমেলা ভিত্তিক কার্টুন স্টিকার ও পোস্টারের প্রচলনও উন্মাদই বাংলাদেশে প্রথম শুরু করে। বর্তমানে এই ৪০ বছর বয়সী কার্টুন পত্রিকাটি বাংলাদেশের নবীন প্রবীণ কার্টুনিস্টদের একত্রিত করবার লক্ষ্যে 'বাংলাদেশ কার্টুনিস্ট অ্যাসোসিয়েশন' গঠন করেছে। "উন্মাদের ৩০ বছর"। বিডিনিউজ২৪.কম। ২০১৩-০১-২৭ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৫।
দুর্বল মহাকর্ষীয় পরকলায়ন

মহাকর্ষীয় লেন্স বা গ্র‍্যাভিটেশনাল লেন্স হলো একটি দূরবর্তী আলোক উৎস ও একটি পর্যবেক্ষকের মাঝে অবস্থিত ভরের এমন এক ধরনের বিন্যাস (যেমন ছায়াপথ স্তবক) যা উৎস হতে পর্যবেক্ষকের দিকে আলো যাওয়ার সময় একে বাঁকিয়ে দিতে পারে। এই প্রভাবটি মহাকর্ষীয় লেন্সিং হিসেবে পরিচিত। সাধারণ আপেক্ষিকতা অনুযায়ী, আলো স্থান-কালের বক্রতাকে অনুসরণ করে। তাই একটি বিশাল বস্তুকে অতিক্রম করার সময় আলো বেঁকে যায়। অর্থাৎ উৎস থেকে আলো বেঁকে পর্যবেক্ষকের চোখে পৌঁছায়, ঠিক সাধারণ লেন্সের মত। তবে, সাধারণ অক্ষি কাঁচের মত না হয়ে, মহাকর্ষীয় লেন্সগুলি এদের কেন্দ্রের সবচেয়ে কাছ দিয়ে যাওয়া আলোক রশ্মির সর্বোচ্চ এবং কেন্দ্রের সবচেয়ে দূরবর্তী আলোক রশ্মির সর্বোনিম্ন বিচ্যুতি ঘটায়। ফলস্বরূপ, একটি মহাকর্ষীয় লেন্সের কোনও একক ফোকাস বিন্দু নেই, তবে একটি ফোকাস অক্ষ রয়েছে। মহাকর্ষীয় আলোক প্রতিসরণের ক্ষেত্রে "লেন্স" কথাটি প্রথম স্যার অলিভার জোসেফ লজ কর্তৃক ব্যবহৃত হয় যিনি এসম্পর্কে বলেন, "এটি বলা বৈধ নয় যে, সৌর মহাকর্ষ ক্ষেত্রটি লেন্সের মতো কাজ করে, কারণ এর কোনও ফোকাস দূরত্ব নেই।"যদি আলোক উৎস, লেন্স এবং পরযবেক্ষক একটি সরল রেখায় অবস্থান করে, তাহলে পর্যবেক্ষকের কাছে আলোক উৎসটিকে বৃহৎ লেন্সকে ঘিরে একটি বলয় মনে হবে। যদি, রেখায় কোনো ত্রুটি থাকে (সরল রৈখিক না হলে) তাহলে পর্যবেক্ষক একটি ধনু আকৃতি দেখতে পাবে। আরো সাধারণভাবে, যেখানে লেন্সিং ভরটি জটিল এবং স্থান-কাল স্থান-কালের বৃত্তাকার বিকৃতি না ঘটায় তাহলে উৎসটি লেন্সের চারপাশে আংশিক ধনু আকৃতির প্রতিরূপ সৃষ্টি করবে। সে ক্ষেত্রে পর্যবেক্ষক একই উৎসেরই একাধিক বিকৃত বিম্ব দেখতে পারে; বিম্বের সংখ্যা এবং আকার উৎস, লেন্স ও পর্যবেক্ষকের আপেক্ষিক অবস্থান এবং লেন্স কর্তৃক স্থান-কালের বিকৃতির উপর নির্ভর করে। মহাকর্ষীয় লেন্সিংএর তিনটি ভিন্ন ভিন্ন শ্রেণি বিদ্যমান: ১. সবল মহাকর্ষীয় লেন্সিং : এখানে বিকৃতি যেমন আইনস্টাইন বলয়, ধনু এবং একাধিক বিম্বের সৃষ্টি সহজেই দৃশ্যমান হয়। ২. দূর্বল মহাকর্ষীয় লেন্সিং : এক্ষেত্রে উৎসের বিকৃতি অনেক ছোট এবং কেবলমাত্র কয়েক শতাংশের সুসংগত বিকৃতি খুঁজে পাওয়ার জন্য বিশাল পরিমাণ উৎসের তথ্যের পরিসংখ্যানমূলক বিশ্লেষণ করতে হয়। পরিসংখ্যানগতভাবে, লেন্সিংটি লেন্সের কেন্দ্রের দিকে উলম্বভাবে উৎসকে প্রসারিত হিসাবে দেখায়। বিশাল পরিমাণে দূরবর্তী ছায়াপথ সমূহের আকার ও ওরিয়েন্টেশনের বিশ্লেষণ করে এদের ওরিয়েন্টেশনের একটি গড় করা যায় যা ব্যবহার করে লেন্সিং ক্ষেত্রটির যেকোনো অবস্থানের শিয়ার হিসাব করা যায়। এটি, পালাক্রমে, এই অঞ্চলে ভর বিন্যাস পুনর্গঠন করতে ব্যবহার করা যেতে পারে: বিশেষত, তমোপদার্থের বিন্যাস পুনর্গঠন করা যেতে পারে। যেহেতু অন্তর্নিহিত ছায়াপথগুলি উপবৃত্তাকার এবং দূর্বল লেন্সিং সংকেত খুবই ক্ষীণ, তাই এ ধরনের জরিপে বহু সংখ্যক ছায়াপথকে পর্যবেক্ষণের প্রয়োজন পড়ে। এক্ষেত্রে সতর্কতার সাথে নিয়মানুগ ভুল এড়িয়ে চলতে হয়। ল্যামডা-সিডিএম নকশার বিকাশ, অন্যান্য মহাকর্ষীয় পর্যবেক্ষণের মাঝে সমন্বয় সাধনসহ আরো বিভিন্ন ক্ষেত্রে দুর্বল লেন্সিং এর গুরুত্ব অনেক।মহাবিশ্বে তমোপদার্থ তমোপদার্থের বিনিময় সম্পর্কীত গবেষণায় এদের ভূমিকা রয়েছে।
পুলহ

পুলহ (সংস্কৃত: पुलह) হলেন বিশ্বব্রহ্মাণ্ডের সৃষ্টিকর্তা প্রজাপতি ব্রহ্মার পুত্র এবং সপ্তর্ষির মধ্যে অন্যতম। সপ্তর্ষির আর ছয়জন সদস্য হলেন মরীচি, অত্রি, পুলস্ত্য, অঙ্গিরা, ক্রতু, বশিষ্ঠ। অন্যমতে, পুলহ হলেন প্রজাপতির মধ্যে অন্যতম একজন। মহাভারত অনুসারে, কিংপুরুষরা ছিলেন ঋষি পুলহের সন্তানাদি। প্রথম মন্বন্তর এ জন্মের সময়, পুলহ দক্ষের কন্যা, ক্ষমার সাথে বিবাহ বন্ধনে আবদ্ধ হন। তাদের তিন পুত্র ছিল -কর্দম, কনকপীঠ এবং উর্বরীবত এবং এক মেয়ে পীভারি। ভাগবত পুরাণ অনুসারে পুলহ, ঋষি কর্দম ও দেবাহুতির কন্যা গতির সাথেও বিবাহ করেছিলেন। পুলহ ও গতির তিন পুত্র ছিল - কর্মশ্রেষ্ঠ, বারিয়াংসু ও সহীষ্ণু। ঋষি পুলহকে প্রজাপতি ব্রহ্মার পঞ্চম পুত্র বলে মনে করা হয়। তিনি ব্রহ্মার মস্তিষ্ক থেকে উদ্ভূত হয়েছিলেন। ব্রহ্মা সপ্তর্ষি (সাতজন ঋষি) এবং দশ প্রজাপতি তৈরি করেছিলেন। সনাতন বিশ্বাস অনুযায়ী, এরাই হলেন সকল মানবজাতির পিতা। পুলহ ঋষি সানন্দনের কাছ থেকে জ্ঞানশক্তি অর্জন করেন ও সমস্ত জ্ঞান মহামুনি গৌতমকে সঞ্চারিত করেছিলেন। তিনি অলকানন্দা নদীর তীরে তীব্র তপস্যা করেছিলেন এবং তার জন্য দেবরাজ ইন্দ্রের সভায় উপস্থিত হয়ে সম্মানিত হন। কথিত আছে যে, রাজা ভরত তাঁর সমস্ত রাজ্যাকাঙ্ক্ষা পরিত্যাগ করে পুলহের স্নেহের আশ্রয় চেয়েছিলেন। বিশ্বাস করা হয় যে, ঋষি পুলহ ভগবান শিবের এক মহান উপাসক ছিলেন। পুলহের ভক্তিতে সন্তুষ্ট হয়ে শিব বারাণসীতে পুলহেশ্বর রূপে আবির্ভূত হন। পুলস্ত্য ব্রহ্মা সপ্তর্ষি Inhabitants of the Worlds Mahanirvana Tantra, translated by Arthur Avalon, (Sir John Woodroffe), 1913, Introduction and Preface. The Rishi are seers who know, and by their knowledge are the makers of shastra and "see" all mantras. The word comes from the root rish Rishati-prapnoti sarvvang mantrang jnanena pashyati sangsaraparangva, etc. The seven great Rishi or saptarshi of the first manvantara are Marichi, Atri, Angiras, Pulaha, Kratu, Pulastya, and Vashishtha. In other manvantara there are other sapta-rshi. In the present manvantara the seven are Kashyap, Atri, Vashishtha, Vishvamitra, Gautama, Jamadagni, Bharadvaja. To the Rishi the Vedas were revealed. Vyasa taught the Rigveda so revealed to Paila, the Yajurveda to Vaishampayana, the Samaveda to Jaimini, Atharvaveda to Samantu, and Itihasa and Purana to Suta. The three chief classes of Rishi are the Brah-marshi, born of the mind of Brahma, the Devarshi of lower rank, and Rajarshi or Kings who became Rishis through their knowledge and austerities, such as Janaka, Ritaparna, etc. Thc Shrutarshi are makers of Shastras, as Sushruta. The Kandarshi are of the Karmakanda, such as Jaimini. Wilkins, W.J. (২০০৩)। Hindu Mythology। New Delhi: D.K. Printworld (P) Limited। পৃষ্ঠা 370। আইএসবিএন 81-246-0234-4।  "Pulaha Rishi"।  Sathyamayananda, Swami। Ancient sages। Mylapore, Chennai: Sri Ramakrishna Math। পৃষ্ঠা 29–31। আইএসবিএন 81-7505-356-9।
সীমারেখা

সীমারেখা হলো একটি ভারতীয় বাংলা টেলিভিশন ধারাবাহিক, যা ২৩-এ অক্টোবর ২০১৭ সালে প্রথম টিভি তে সম্প্রচারিত হয় জি বাংলাতে। ধারাবাহিকটিতে মূল চরিত্রতে অভিনয় করেছেন ইন্দ্রানী হালদার, অভিষেক বোস, দিয়া মুখার্জী। ইন্দ্রানী হালদার অভিষেক বোস দিয়া মুখার্জী প্রিয়াঙ্কা ভট্টাচার্য অলিভিয়া সরকার বাদশা মৈত্র দেবদূত ঘোষ বিপ্লব ব্যানার্জী সৌমি ঘোষ দোলন রায় সুদীপ সরকার অস্মিতা চক্রবর্তী "Diya Mukherjee gets nostalgic about her show 'Seemarekha'"। সংগ্রহের তারিখ ৬ নভেম্বর ২০২০।  "'Seemarekha' actress Alivia Sarkar joins 'Joyee'"। সংগ্রহের তারিখ ৬ নভেম্বর ২০২০।  "Seemarekha: Actors get emotional on the last day of shoot"। সংগ্রহের তারিখ ৬ নভেম্বর ২০২০।  "'Seemarekha' actress Priyanka Bhattacharjee celebrates her birthday with family and friends"। সংগ্রহের তারিখ ৬ নভেম্বর ২০২০।  "Actress Alivia Sarkar is back in 'Seemarekha'"। সংগ্রহের তারিখ ৬ নভেম্বর ২০২০।
গাটওয়ালা বন্যপ্রাণী উদ্যান

গাটওয়ালা বন্যপ্রাণী উদ্যান পাকিস্তানের পাঞ্জাবের ফয়সালাবাদের গাটওয়ালা শহরে অবস্থিত একটি বন্যপ্রাণী উদ্যান, উদ্ভিদ উদ্যান এবং প্রজনন কেন্দ্র। এটি খুরিয়ানওয়ালার কাছে এবং লাহোর চিড়িয়াখানা থেকে ১৪০ কিলোমিটার (৮৭ মাইল) দূরে অবস্থিত। এটি ফয়সালাবাদের বৃহত্তম উদ্যান। গাটওয়ালা অরণ্য উদ্যান ১০০ কিলোমিটার২ এর একটি বিশাল প্রাঙ্গণ যাতে পাকিস্তান সরকারের বন মন্ত্রণালয়ের বন এলাকা, উদ্যান, হ্রদ এবং প্রশাসনিক ভবন রয়েছে। এটি শিখুপুরা রোড/লাহোর রোডে অবস্থিত, ক্লক টাওয়ার থেকে এর দূরত্ব প্রায় ২০ কিলোমিটার। এটি ফয়সালাবাদের আবাসিক এলাকার চরম সম্প্রসারণের ফলে, ফয়সালাবাদ মহানগরীর অনেক আবাসিক উপনিবেশ এবং শহরগুলোর পাশে অবস্থিত। গাটওয়ালা পার্কের প্রধান আকর্ষণ বিশাল সবুজ প্রাঙ্গণ যাতে শিশুদের জন্য কয়েকটি রাইড, পার্ক জুড়ে প্রবাহিত খাল, বাঁশ বন এলাকা, বড় বন এলাকা এবং দুটি হ্রদ রয়েছে। একটি হ্রদ নৌকা চালানোর জন্য ব্যবহার করা হয়, অন্যদিকে ওপর হ্রদটি অনেক কুমিরের আবাসস্থল। কুমির দিয়ে হ্রদের যথাযথ ঘেরাটোপ দূর থেকে কুমির দেখার জন্য একটি নিরাপদ এলাকা তৈরি করেছে। যে জমিতে গাটওয়ালা বন্যপ্রানী উদ্যান অবস্থিত, সেটি পাঞ্জাব বন বিভাগের মালিকানাধীন। ১৯৮৫ সালে পাকিস্তানের তৎকালীন সরকার ফয়সালাবাদকে একটি বিভাগ ঘোষণা করে এবং অনেক উন্নয়ন প্রকল্প ঘোষণা করে। এই প্রকল্পগুলোর মধ্যে একটি ছিল গাটওয়ালার একটি বন্যপ্রাণী পার্কের উন্নয়ন। সামগ্রিক উন্নয়ন ৭ বছর সময় নেয় এবং বন্যপ্রাণী পার্কটি ১৯৯২ সালে সমস্ত সুবিধার বাস্তবায়নের মাধ্যমে সম্পন্ন হয়। গাটওয়ালা বন্যপ্রাণী উদ্যান ভ্রমণকে প্রকৃতির কাছাকাছি উপভোগ্য করে তুলতে অনেক সুবিধা দিয়ে সজ্জিত। নিম্নলিখিত বিনোদনমূলক কার্যক্রম গাটওয়ালা বন্যপ্রাণী উদ্যানে পাওয়া যায়। এই হ্রদটি গাটওয়ালা বন্যপ্রাণী উদ্যানের উত্তর-পশ্চিম প্রান্তে অবস্থিত এবং প্রাকৃতিক হ্রদের একটি উত্তম উদাহরণ। হ্রদটি শ্যাওলা এবং টিউলিপ ফুল প্রদর্শন করে এবং এতে নৌকা চালানোও সম্ভব। শিশুদের প্রধান আকর্ষণ উদ্যানের কেন্দ্রে অবস্থিত অঞ্চল যাতে অনেক রাইড রয়েছে, তবে, প্রাকৃতিক বন্যপ্রাণীদের আভা বজায় রাখতে কোনো ধরনের যান্ত্রিক রাইড ইনস্টল করা হয় নি। গাটওয়ালা বন্যপ্রাণী উদ্যানের পূর্ব প্রান্তে প্রবাহিত স্রোতের পাশে বাঁশ বন অঞ্চল অবস্থিত। এর ঘনত্ব এবং শীতল ছায়ার কারণে গ্রীষ্মকালে এটি এক বিশেষ আকর্ষণ হয়ে উঠে। গাটওয়ালা বন্যপ্রাণী উদ্যানের উত্তর-পূর্ব অংশে একটি বৃহৎ আকারের পাখির অভয়ারণ্য অবস্থিত। এই অভয়ারণ্যে অনেক প্রজাতির পাখির পাশাপাশি পাকিস্তানের অন্যান্য অঞ্চলেরও কয়েকটি প্রজাতি রয়েছে। গাটওয়ালার উত্তর প্রান্তে উদ্যানের দর্শনার্থীরা কুমিরের একটি খামার দেখতে পারেন যা অনেক কুমিরের আবাসস্থল। গাটওয়ালা বন্যপ্রাণী উদ্যানের দক্ষিণ প্রান্তটি অনেক ফুল এবং বিরল গাছ দিয়ে সজ্জিত একটি বিশাল উন্মুক্ত স্থল। বনভোজনের জন্য আসা বা শীতের মাসগুলোতে রোদ উপভোগ করার জন্য এই পার্কটি একটি প্রধান আকর্ষণ। "Forest, Wildlife & Fishries Department"। fwf.punjab.gov.pk। সংগ্রহের তারিখ ২০২০-১১-০৬।  "Gatwala Park Faisalabad Pakistan"। Top Pakistan (ইংরেজি ভাষায়)। ২০২০-১১-১২ তারিখে মূল থেকে আর্কাইভ করা। সংগ্রহের তারিখ ২০২০-১১-০৬।
ফুনাধু বিমানবন্দর

ফুনাধু বিমানবন্দর (আইএটিএ: এফএনডি) মালদ্বীপের শাভিয়ানি প্রবাল দ্বীপপুঞ্জের ফুনাধু দ্বীপে অবস্থিত একটি অভ্যন্তরীণ বিমানবন্দর। এটি শাভিয়ানি প্রবাল দ্বীপপুঞ্জের ফুনাধু মিলাধুম্মাদুলহু দ্বীপের পূর্ব প্রান্তে অবস্থিত এবং উত্তর মালদ্বীপের বৃহত্তম অধ্যুষিত দ্বীপগুলোর মধ্যে অন্যতম। ফুনাধু বিমানবন্দরে প্রথম পরীক্ষামূলক ফ্লাইট ২৪শে জানুয়ারি, ২০২০ তারিখে অবতরণ করে। দেশটির জাতীয় বিমান সংস্থা মালদ্বীপিয়ান (এয়ারলাইন) ৩রা ফেব্রুয়ারি, ২০২০ তারিখে শাভিয়ানির ফুনাধু দ্বীপে সরাসরি ফ্লাইট শুরু করে। পরিবহন ও বেসামরিক বিমান পরিবহন মন্ত্রণালয়ের মতে, ফুনাধু বিমানবন্দরে অভিযান শুরু হলে প্রতি সপ্তাহে তিনটি উড়ান অবতরণ করা হয়। ২০২০ সালের মার্চ মাস শেষ হলে নির্ধারিত ফ্লাইট দিনে তিনটি ফ্লাইটে উন্নীত হবে বলে আশা করা হচ্ছে। ফুনাধু বিমানবন্দর ফুনাধু এবং পার্শ্ববর্তী দ্বীপপুঞ্জে বসবাসকারী মানুষের দীর্ঘ প্রতীক্ষিত স্বপ্ন ছিল। ২০১৭ সালের জুলাই মাসে স্থানীয় কাউন্সিল নির্বাচনের আগে ফুনাধুতে বিমানবন্দর প্রকল্পের জন্য ভূমি পুনরুদ্ধার শুরু হয়, কিন্তু পরে তা বন্ধ করে দেওয়া হয়। ছয় মাস পরে মালদ্বীপের পরিবহন এবং চুক্তিকারী কোম্পানির (এমটিসিসি) ট্রেইলিং সাকশন হোপার ড্রেজার, "মাহা জারাফ" ১৫ই জানুয়ারি ২০১৮ তারিখে ফুনাধুতে অবস্থান করে এবং দ্বীপের বিমানবন্দর উন্নয়ন প্রকল্পের জন্য ভূমি পুনরুদ্ধার শুরু করে। ফুনাধু বিমানবন্দরের জন্য ভূমি পুনরুদ্ধার প্রকল্প ২৭শে মার্চ ২০১৮ সালে সম্পন্ন হয়। অভ্যন্তরীণ বিমানবন্দর উন্নয়নের জন্য দ্বীপের উত্তর দিকের পশ্চিম থেকে ২১ হেক্টর জমি পুনরুদ্ধার করা হয়। ফুনাধু বিমানবন্দর সমুদ্রপৃষ্ঠ থেকে ৬ ফুট (২ মিটার) উচ্চতায় অবস্থিত। ফুনাধু বিমানবন্দরে একটি ১,২০০ মিটার দীর্ঘ এবং ৩০ মিটার চওড়া রানওয়ে আছে, সঙ্গে একটি ৯০ মিটার ট্যাক্সিওয়ে এবং একটি ১৫০ মিটার লম্বা ও ৫০ মিটার চওড়া অ্যাপ্রন, পৃষ্ঠঃ পিচ, ক্ষমতাঃ পিসিএন/১৫/এফ/বি/এক্স/টি রয়েছে। বিমানবন্দরের টার্মিনাল ভবনে নির্মাণ কাজ সম্পন্ন হয়েছে, কিন্তু অগ্নি ভবন এবং অগ্নি পুকুরে এখনো কাজ চলছে। ২০১৮ সালে এমটিসিসি ফুনাধু বিমানবন্দরের রানওয়ে, অ্যাপ্রন এবং ট্যাক্সিওয়ে নির্মাণের জন্য চুক্তিবদ্ধ হয়। ফুনাধু একটি পরিবেশগত সংবেদনশীল এলাকা, এর যমজ দ্বীপ ফারুকোলহুর সাথে একটি প্রবালপ্রাচীর ভাগাভাগি করে, যার মধ্যে রয়েছে ম্যানগ্রোভ বনাঞ্চল। ফুনাধু দ্বীপে বিমানবন্দর স্থাপনের ফলে এর পরিবেশের উপর অনেক প্রভাব পড়ে; যার ফলে বনাঞ্চলের বাস্তুতন্ত্রের জন্য তা হুমকিস্বরূপ হতে পারে। ফুনাধু বিমানবন্দরে এয়ারলাইন্স নির্ধারিত যাত্রী সেবা প্রদান করছেঃ "Flights to Funadhoo (FND) | Maldivian"। Flights to Funadhoo (FND) (ইংরেজি ভাষায়)। সংগ্রহের তারিখ ২০২০-১১-০৬।  "Airline and Location Code Search"। www.iata.org (ইংরেজি ভাষায়)। সংগ্রহের তারিখ ২০২০-১১-০৬।  "Land reclamation underway for Funadhoo airport project"। The Edition (ইংরেজি ভাষায়)। সংগ্রহের তারিখ ২০২০-১১-০৬।  Maldives, Corporate। "Land reclamation completed for Funadhoo Airport"। corporatemaldives.com (ইংরেজি ভাষায়)। ২০২০-০২-০৪ তারিখে মূল থেকে আর্কাইভ করা। সংগ্রহের তারিখ ২০২০-১১-০৬।  "Travel Search"। transport-search.org। সংগ্রহের তারিখ ২০২০-১১-০৬।  Bridger, Rose। "Funadhoo Airport"। antiaero.org (ইংরেজি ভাষায়)। সংগ্রহের তারিখ ২০২০-১১-০৬।  প্রবেশদ্বার:  মালদ্বীপ
ভারতীয় জাতীয় বিজ্ঞান একাডেমী

ভারতীয় জাতীয় বিজ্ঞান একাডেমি ভারত সরকারের বিজ্ঞান ও প্রকৌশল বিভাগের অন্তর্গত সকল ভারতীয় বিজ্ঞান ও প্রকৌশলের বিজ্ঞানীদের একাডেমি। ৭ জানুয়ারি ১৯৩৫ সালে পশ্চিমবঙ্গের কলকাতায় প্রতিষ্ঠিত হয়। বাঙালি বিজ্ঞানী মেঘনাদ সাহা ছিলেন প্রথম ভারতীয় সভাপতি। এছাড়াও সত্যেন্দ্রনাথ বসু, হোমি ভাবা, জ্ঞানচন্দ্র ঘোষ, শিশির কুমার মিত্র প্রমুখ বিজ্ঞানীরা সভাপতিত্ব করেন। বর্তমানে চন্দ্রিমা সাহা ২০১৯ সালে সভাপতি নির্বাচিত হয়েছেন। "INSA :: History"। www.insaindia.res.in। সংগ্রহের তারিখ ২০২০-১১-০৬।
সন্দীপ শর্মা

সন্দীপ শর্মা (গুরুমুখী: ਸੰਦੀਪ ਸ਼ਰਮਾ; জন্ম ১৮ মে ১৯৯৩) হলেন একজন ভারতীয় ক্রিকেটার, যিনি ঘরোয়া ক্রিকেটে পাঞ্জাব ক্রিকেট দলের হয়ে খেলেন। তিনি একজন ডান হাতি মিডিয়াম ফাস্ট বোলার। শর্মা ২০১০ ও ২০১২ অনূর্ধ্ব-১৯ ক্রিকেট বিশ্বকাপে ভারতের প্রতিনিধিত্ব করেন। তিনি অনূর্ধ্ব-১৯ ক্রিকেট বিশ্বকাপ জয়ী দলের অংশও ছিলেন। ২০১৩ সালে কিংস এলেভেন পাঞ্জাবের সাথে তিনি চুক্তিবদ্ধ হন। শর্মা ২০১৩ সালের ১১ মে, হায়দ্রাবাদের বিপক্ষে পাঞ্জাবের হয়ে অভিষেক ম্যাচে খেলেতে নেমে ২১ রানের বিনিময়ে ৩টি উইকেট লাভ করেন। ২০১৭ আসরের আইপিএলে শর্মা ব্যাঙ্গালোরের বিপরীতে ২২ রান খরচ করে ৩টি উইকেট লাভ করে, যেখানে তিনি ছিলেন প্রথম কোন বোলার যিনি একই খেলায় ক্রিকেটের ত্রি-নেত্র ক্রিস গেইল, এবি ডি ভিলিয়ার্স ও বিরাট কোহলির উইকেট লাভ করেন। ২০১৮ সালের জানুয়ারিতে, ২০১৮ সালের আইপিএল নিলামে সানরাইজার্স হায়দ্রাবাদ তাকে ক্রয় করে নেয়। পাঞ্জাব ও কিংস এলেভেন পাঞ্জাবের হয়ে ঘরোয়া ক্রিকেটের অসাধারণ নৈপুন্যের পর ২০১৫ সালের জুলাইয়ে সীমিত ওভারের খেলায় জিম্বাবুয়ে সফরের জন্য জাতীয় দলের ১৫ সদস্যের স্কোয়াডে মনোনীত হন। ১৭ জুলাই ২০১৫ সালে জিম্বাবুয়ের বিপরীতে টুয়েন্টি২০ আন্তর্জাতিক ক্রিকেটে অভিষেক হয় তার। Sandeep Sharma - Cricinfo profile Sandeep Sharma Signed by Kings XI Punjab "Sandeep Sharmas rare feat: Gets Chris Gayle, Virat Kohli and AB de Villiers"। ২০১৭-০৫-০৫ তারিখে মূল থেকে আর্কাইভ করা। সংগ্রহের তারিখ ২০১৭-০৫-০৫।  "List of sold and unsold players"। ESPN Cricinfo। সংগ্রহের তারিখ ২৭ জানুয়ারি ২০১৮।  "India tour of Zimbabwe, 1st T20I: Zimbabwe v India at Harare, Jul 17, 2015"। ESPNCricinfo। সংগ্রহের তারিখ ১৭ জুলাই ২০১৫।  ইএসপিএনক্রিকইনফোতে সন্দীপ শর্মা (ইংরেজি)
পোর্ট সুদান

পোর্ট সুদান (আরবি: بور سودان Būr Sūdān) পূর্ব সুদানের একটি বন্দর শহর এবং লোহিত সাগর রাজ্যের রাজধানী। ২০০৭-এর হিসাব অনুযায়ী[হালনাগাদ] এটিতে ৪৮৯,৭২৫ জন বাসিন্দা রয়েছে। লোহিত সাগরে অবস্থিত এটি সুদানের প্রধান বন্দর নগরী। ১৯৯৫ সালে সুকিনকে প্রতিস্থাপনের জন্য বন্দর সুদান নির্মিত হয়েছিল। ১৯৭৭ সালে বন্দর এবং খারতুমের মধ্যে একটি তেল পাইপলাইন নির্মিত হয়েছিল। এই শহরে একটি তেল শোধনাগার রয়েছে এবং এই শোধনাগার দেশের আন্তর্জাতিক বাণিজ্যের সিংহভাগ পরিচালনা করে। প্রধান রফতানির দ্রব্যের মধ্যে রয়েছে তেলবীজ, সেন্না, আড়াল এবং স্কিনস। আমদানির মধ্যে রয়েছে নির্মাণ সামগ্রী, ভারী যন্ত্রপাতি ও যানবাহন। আমদানি এবং রফতানি পরিচালনা করতে এই শহরে একটি আধুনিক ধারক বন্দর রয়েছে। এর প্রধান বিমানবন্দর হল পোর্ট সুদান নতুন আন্তর্জাতিক বিমানবন্দর। আটবারা হয়ে খার্তুমে পোর্ট সুদানের সাথে সংযোগ স্থাপনের একটি রাস্তা রয়েছে। খার্তুমের সাথে বন্দর সুদানেরও একটি রেল যোগাযোগ রয়েছে। জেদ্দা থেকে একটি আন্তর্জাতিক ফেরিও রয়েছে। শহরটিতে ১৯৯৪ সালে প্রতিষ্ঠিত হয় রেড সি বিশ্ববিদ্যালয়। এখানে উপাসনার স্থানগুলি প্রধানত ইসলাম ধর্মের মসজিদ, তবে খার্তুমের রোমান ক্যাথলিক আর্চডোসিস (ক্যাথলিক চার্চ), সুদান অভ্যন্তরীণ গির্জা (ব্যাপটিস্ট ওয়ার্ল্ড অ্যালায়েন্স), এবং সুদানের প্রিসবিটারিয়ান চার্চ (সংস্কারের ওয়ার্ল্ড কমিউনিয়ন) সহ খ্রিস্টান গির্জা এবং উপাসনা মন্দির রয়েছে। জনসংখ্যার মধ্যে মূলত রয়েছে আরব, ছোট এশিয়ান এবং ইউরোপীয় সংখ্যালঘুরা। "Port Sudan | Facts"। Encyclopedia Britannica (ইংরেজি ভাষায়)। সংগ্রহের তারিখ ২০১৮-১১-০২।  "Red Sea University"। African Studies Center। ২০১১-০৮-১২ তারিখে মূল থেকে আর্কাইভ করা। সংগ্রহের তারিখ ২০১১-০৯-১৭।  Britannica, Sudan, britannica.com, USA, accessed on July 7, 2019 "Port Sudan Climate Normals 1961–1990"। National Oceanic and Atmospheric Administration। সংগ্রহের তারিখ জানুয়ারি ২৪, ২০১৫।  "Climatological Information for Port Sudan, Sudan"। Hong Kong Observatory। ২০১২-০৩-২০ তারিখে মূল থেকে আর্কাইভ করা। সংগ্রহের তারিখ ২০১৫-১০-২৮।  "Station Port Soudan" (French ভাষায়)। Meteo Climat। সংগ্রহের তারিখ ২২ অক্টোবর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) Arckell, A. J., UNESCO General History of Africa, History of Darfur 1200-1700 A.D. SNR. Encyclopædia Britannica, "Port Sudan" (description), 2007, webpage: EB-PortSudan.[স্থায়ীভাবে অকার্যকর সংযোগ] Michael R. T. Dumper; Bruce E. Stanley, সম্পাদকগণ (২০০৮), "Port Sudan", Cities of the Middle East and North Africa, Santa Barbara, Cal.: ABC-CLIO, আইএসবিএন 9781576079195 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে পোর্ট সুদান সম্পর্কিত মিডিয়া দেখুন।
লোহিত সাগর (রাজ্য)

লোহিত সাগর (আরবি: البحر الأحمر Wilayat Al Baḥr al Aḥmar) সুদানের ১৮ টি উইলিয়াত বা রাজ্যের মধ্যে একটি। এর আয়তন ২১২,৮০০ কিমি² এবং এর আনুমানিক জনসংখ্যা ১,৪৮২,০৫৩ (২০১৮)। পোর্ট সুদান রাজ্যটির রাজধানী। সুদান ও মিশরের মধ্যে বিরোধপূর্ণ অঞ্চল হলায়েব ত্রিভুজকে সুদান নিজেদের দাবি করেছে, কিন্তু নিয়ন্ত্রণ করতে পারে না। রাজ্যের আদি বাসিন্দারা বেজা জনগোষ্ঠী, যারা এই অঞ্চলে কম সম্পদ এবং ক্ষমতা নিয়ে বর্তমান জনসংখ্যার ৬৫% এরও বেশি। ভৌগোলিকভাবে, রাজ্যের সীমান্তে পূর্বে, লোহিত সাগর। অভ্যন্তরীণ, পাহাড় উত্তর থেকে দক্ষিণে চলেছে, যা শুষ্ক সমভূমি দ্বারা বাধাগ্রস্ত হয়। উত্তর-পশ্চিমে নুবিয়ান মরুভূমি। সিয়াল দ্বীপপুঞ্জটি উত্তর-পূর্বে মিশর ও সুদানের মধ্যে বিতর্কিত অঞ্চলে অবস্থিত। সুদানের এই রাজ্যটি আটটি প্রশাসনিক অঞ্চলে বিভক্ত: বুর সুদান (পোর্ট সুদান), জেবিয়েট এলমায়দিন, হালায়ব, হায়া, সাওয়াকিন, সিনকাট, গুনোব আওলিব, ডেরোদিব, টোকার এবং এজেগ। বন্দর সুদান (রাজধানী) গ্যাবিট এলমাদিন হালায়ব হায়া সাওয়াকিন সিনকাট গুনোব আউলিব ডেরোডিব টোকার এজেগ Sub-national Population Projections of Sudan and Age-Sex Composition. gov.sd "Sub-national HDI - Area Database - Global Data Lab"। hdi.globaldatalab.org (ইংরেজি ভাষায়)। সংগ্রহের তারিখ ২০১৮-০৯-১৩।  States of Sudan. statoids.com "Red Sea State" আর্কাইভইজে আর্কাইভকৃত ২০১২-১২-২৪ তারিখে on the Republic of Sudan website